Rīgā

# 2021.gada 16. novembrī Nr. NKMP/2021/14.1-07/5965

# NORĀDĪJUMI

# *par valsts nozīmes arhitektūras pieminekļa*

# *“Daugavgrīvas cietokšņa apbūve”*

# (valsts aizsardzības Nr. 6606)

# izmantošanu un saglabāšanu

# adrese: Rīgā, Birzes ielā 2, Flotes ielā 1, Flotes ielā 1B, Flotes ielā 10

# (būvju kadastra apzīmējumi: 0100 103 0216 001, 0100 103 0143 068, 0100 103 0143 070, 0100 103 0143 072,

# 0100 103 0143 073, 0100 103 0143 077, 0100 103 0143 082, 0100 103 0143 084, 0100 103 0143 086,

# 0100 103 0143 089, 0100 103 0143 097; teritorijā iekļauto zemes gabalu kadastra apzīmējumi:

# 0100 103 0216, 0100 103 0155 )

Izdoti, pamatojoties uz likuma

“Par kultūras pieminekļu aizsardzību” 5.panta otro daļu un

Ministru kabineta 2003.gada 26.augusta noteikumu Nr.474.

“Noteikumi par kultūras pieminekļu uzskaiti, aizsardzību,

izmantošanu, restaurāciju un vidi degradējoša objekta statusa piešķiršanu” 45.punktu

1. **Norādījumu adresāts:** SIA "Publisko aktīvu pārvaldītājs Possessor" K.Valdemāra iela 31, Rīga, LV-1887, 67021358, info@possessor.gov.lv.
2. **Kultūras pieminekļa statuss:** Teritorija ar ēkām Rīgā, Birzes ielā 2, Flotes ielā 1, Flotes ielā 1B, Flotes ielā 10 *(būvju kadastra apzīmējumi 0100 103 0216 001, 0100 103 0143 068, 0100 103 0143 070, 0100 103 0143 072, 0100 103 0143 073, 0100 103 0143 077, 0100 103 0143 082, 0100 103 0143 084, 0100 103 0143 086, 0100 103 0143 089, 0100 103 0143 097; teritorijā iekļauto zemes gabalu kadastra apzīmējumi 0100 103 0216, 0100 103 0155 )* ir valsts nozīmes arhitektūras piemineklis “Daugavgrīvas cietokšņa apbūve” (valsts aizsardzības Nr. 6606; turpmāk – Arhitektūras piemineklis). Arhitektūras piemineklis šobrīd spēkā esošajā Valsts aizsargājamo kultūras pieminekļu sarakstā iekļauts ar Kultūras ministrijas 29.10.1998 rīkojumu Nr. 128, publicēts LR oficiālajā izdevumā “Latvijas Vēstnesis”: 18.12.1998. Pamatojoties uz likuma "Par kultūras pieminekļu aizsardzību" 14. panta otro daļu, 28.03.2018 ar Kultūras ministrijas rīkojumu Nr. 2.5.-1-66 veikti grozījumi , publicēts izdevumā “Latvijas Vēstnesis” 12.04.2018.
3. **Kultūras pieminekļa īpašnieks:**
   1. Arhitektūras pieminekļa daļai ar kadastra apzīmējumu 0100 103 0216, saskaņā ar Rīgas pilsētas zemesgrāmatas nodalījuma Nr. 100000084531 II daļas 1.iedaļas 1.1.punkta ierakstu, īpašuma tiesības nostiprinātas SIA "Publisko aktīvu pārvaldītājs Possessor", nodokļu maksātāja numurs: 40003192154
   2. Arhitektūras pieminekļa daļai ar kadastra apzīmējumu 01001030155, saskaņā ar Rīgas pilsētas zemesgrāmatas nodalījumaNr. 12149 II daļas 1.iedaļas 1.1.punkta ierakstu, īpašuma tiesības nostiprinātas Latvijas Valsts Latvijas Republikas Izglītības un zinātnes ministrijai, nodokļu maksātāja numurs: 90000022399.
4. **Kultūras pieminekļa atrašanās vieta**: Rīgas pilsētas Daugavas kreisajā krastā netālu no *Buļļupes* ietekas Daugavā (5701’2” Ziemeļu platuma un 410 32’ Austrumu garuma. Atrašanās vietas raksturojums: Daugavas grīvas kreisajā krastā, Daugavgrīvā, vieta aizsarggrāvja ārējā malā pretī Dienvidu – Austrumu bastiona stūrim. Dienvidu – Austrumu virziens gar būves – garāžas – Ziemeļu – Austrumu sienu līdz Buļupes krastam, 60m. Ziemeļu virziens gar Buļupes kreiso krastu, 700m. Dienvidu – Rietumu virziens gar ēkas Ziemeļu sienu, 75m. Ziemeļu virziens gar asfaltēta celiņa Austrumu malu, 35m. Rietumu virziens līdz puspagraba Ziemeļu – Rietumu stūrim, 95m. Ziemeļu – Rietumu, Dienvidu – Rietumu, Rietumu virziens gar ceļa Dienvidu malu līdz vietai aizsarggrāvja ārējā malā pretī ZR bastiona stūrim, 300m. Dienvidu virziens gar aizsarggrāvja ārējo malu līdz ceļa D malai, 100m. Dienvidu – Rietumu virziens gar ceļa Dienvidu malu, gar ēkas Dienvidu – Austrumu sienu līdz tās Dienvidu – Austrumu stūrim, 85m. Dienvidu – Austrumu sienu, Dienvidu, Austrumu virziens gar aizsarggrāvja ārējo malu, ietverot cietokšņa Rietumu un Dienvidu daļas vaļņus, bastionus un ravelīnus, 810m. (Grafiskais plāns pielikumā).
5. **Arhitektūras pieminekļa raksturojums:** 
   1. Daugavgrīvas cietoksnis ir ievērojams 17-20.gs. militārās būves paraugs. 17.gs. *Poļu –* *Zviedru kara* laikā 1608.g. zviedru armija uzcēla pirmos nocietinājumus Daugavas jaunajā grīvā, līdz mūsdienām nav saglabājušies.
   2. Pirmais cietokšņa būvperiods. 1622.g. jūnijā Zviedrijas fortifikācijas būvju vadība uzdevumā pēc inženiera Johana Šulca *(Johan Schult)* projektapie Daugavas grīvas uzbūvēja piecstūru skansti ar bastionu sistēmu (Neimindes skansti).
   3. Otrais cietokšņa būvperiods no 1639.g.līdz 1645.g. notiek cietokšņa pārbūves pēc Johana Rodenburga *(Johan Rodenburg, Rodenborvh)* projekta, izveidojot papildus bastionus un kronverks.
   4. Trešais cietokšņa būvperiods. 1671. Gadā pēc Klaudija Tota *(Claudius Tott)* projekta cietokšņa kronverks tiek paplašināts Ziemeļu virzienā. Pārbūves rezultātā nocietinājumus veidoja piecu bastionu skansts ar paplašinātu kronverku un trim ravelīniem. Nelielas pārbūves un uzlabojumi notika līdz pat 17.gs. 70.gadu beigām.
   5. Ceturtais cietokšņa būvperiods. 1682.g. Zviedrijas fortifikāciju būvju ģenerāldirektora vadībā Daugavgrīvas cietoksnis tiek pārbūvēts pēc atbilstoši tobrīd modernās franču fortifikācijas sistēmas. Līdz 1696.g. izveidojot sešu bastionu cietoksni ar pieciem ravelīniem un glasisu,
   6. Pēc pāriešanas Krievijas impērijā, 1755.g. uzcelta jauna cietokšņa baznīca (garnizona baznīca), cietokšņa pārbūves darbi turpinājās līdz pat 20.gs. sāk.
   7. 20.gs. 20-40.gados cietoksnī izvietotas Latvijas armijas artilērijas vienības (no 1935.g. – Krasta artilērijas pulks). Pēc Latvijas okupācijas no 1940.g. līdz pat 1993.g. cietoksni izmanto PSRS Baltijas kara flotes vienības. Līdz 1994.g. cietoksnis zaudē daļu vēsturisko ēku, noraksti vai nopostīti vaļņu nocietinājumi, daļēji zuduši Ziemeļu kurtīnes kazemāti ar Ziemeļu vārtiem, kā arī Rietumu kurtīnes kazemāti, aizbērti nocietinājuma grāvji pie ceturtā un piektā ravelīna. Neraugoties uz to Daugavgrīvas cietoksnis ir nozīmīgs līdz mūsdienām saglabājies militārās celtniecības arhitektūras piemineklis.
   8. Arhitektūras pieminekļa apbūves sastāvs – Pulvera tornis, Dienvidu kurtīnes kazemāti, Dienvidrietumu kurtīnes kazemāti, Rietumu kurtīnes kazemātu fragments, Ziemeļu kurtīnes kazemāti, Dienvidaustrumu kurtīnes kazemāti ar Rīgas vārtiem, “Saules” kazarmas fragments, “Komandanta māja”, Garnizona ēkas daļa, Garnizona baznīcas tornis.
6. 11.11.2021. Pieminekļa apsekošanā konstatēts, ka daļa ēku (Pulvertornis, Garnizona baznīcas tornis, atsevišķas telpas Ziemeļaustrumu Kurtīnes kazemātos un komandanta ēkas jumts) atrodas kritiskā stāvoklī. Pulvertornim nepieciešama steidzama glābšana no turpmākās bojāšanās. Kazemātos dabīgā ventilācijas sistēma nav atjaunota, veidojot nelabvēlīgu mikroklimatu. Pārvaldes dokumentācijā nav informācija (uzmērījums un datējums) par attīrīto no aizbēruma un būvgružiem Ziemļaustrumu kurtīnes Austrumus puses kazemātu. Tāpat nav veikts uzmērījums un precizēts datējums, cietokšņa centrā atsegtajam akmens bruģim. Ir redzami, cilvēku un laikapstākļu radīti bojājumi skansts uzbērumos. Kopumā arhitektūras pieminekļa teritorija tiek uzturēta atbilstoši kultūras pieminekļu aizsardzības prasībām.
7. **Norādījumu izsniegšanas pamatojums:**
   1. Ņemot vērā Arhitektūras pieminekļa statusu Latvijas kultūras mantojuma aizsardzība sistēmā, tā izmantošanu un saglābšanu nosaka likums “Par kultūras pieminekļu aizsardzību” (turpmāk – Likums) un 26.08.2003. Ministru kabineta Nr.474 “Noteikumi par kultūras pieminekļu uzskaiti, aizsardzību, izmantošanu, restaurāciju un vidi degradējoša objekta statusa piešķiršanu” (turpmāk – Noteikumi Nr.474).
   2. Saskaņā ar Likuma 1.pantu Latvijas Republikā kultūras pieminekļi ir kultūrvēsturiskā mantojuma daļa ar vēsturisku, zinātnisku, māksliniecisku vai citādu kultūras vērtību, kuru saglabāšana nākamajām paaudzēm atbilst Latvijas valsts un tautas, kā arī starptautiskajām interesēm. Likuma 11.pants noteic īpašnieku pienākumu nodrošināt to īpašumā esošo kultūras pieminekļu saglabāšanu, ievērot normatīvajos aktos noteiktās kultūras pieminekļu aizsardzības prasības, kā arī Nacionālā kultūras mantojuma pārvaldes (turpmāk – Pārvalde) izsniegtus norādījumus – individuāli katra kultūras pieminekļa tipoloģijai, saglabātības stāvoklim u.c. apstākļiem izstrādātas specifiskas prasības. Saskaņā ar Ministru kabineta noteikumu Nr.474 45.punktu, kultūras pieminekļa īpašniekam izsniegtajos norādījumos tiek noteikts kultūras pieminekļa, tā teritorijas un aizsardzības zonas uzturēšanas režīms un saimnieciskās darbības ierobežojumi, lai novērstu saglabājamo un aizsargājamo kultūrvēsturisko vērtību iznīcināšanu vai bojāšanu.
   3. Piemēroto normatīvo aktu uzskaitījums: likuma „Par kultūras pieminekļu aizsardzību” 1.,3.pants,5.panta otrā daļa,8.pants, 11.pants, 14.panta otrā daļa, 19., 20.pants, 21.panta otrā daļa, 2.panta pirmā daļa, 26.panta otrās daļas 1.punkts, Ministru kabineta 2003.gada 26.augusta noteikumu Nr. 474 „Noteikumi par kultūras pieminekļu uzskaiti, aizsardzību, izmantošanu, restaurāciju un vidi degradējoša objekta statusa piešķiršanu” 4.5., 10., 21., 22., 42., 43., 44., 45., 47., 51.1. un 52.punkts, Ministru kabineta 2011.gada 5.jūlija noteikumi Nr. 534 „Noteikumi par valsts nozīmes kultūras pieminekļu pirmpirkuma tiesību izmantošanas kārtību un termiņiem”.
   4. Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 30.panta pirmās daļas 1.punkts un 2019.gada 2.jūlija Ministru kabineta noteikumi Nr. 281 “Noteikumi par neparasta darījuma pazīmju sarakstu un kārtību, kādā sniedzami ziņojumi par neparastiem vai aizdomīgiem darījumiem”.
8. **Arhitektūras pieminekļa saglabājamās vērtības**: **Fortifikāciju un būvapjoma telpiskais risinājums vidē, vēsturiskās būvkonstrukcijas, plānojuma struktūra, konstruktīvā sistēma, fortifikāciju sistēma, visu būvperiodu saglabātās oriģinālās detaļas, fasāžu un interjera dekoratīvā apdare, telpu plānojums.**
9. **Prasības, pienākumi un ierobežojumi:**
   1. Teritorijas atjaunošanas koncepcijā jāievērtē saudzīga un pārdomāta attieksme pret jebkuru vēl esošo vēsturisko objektu. Līdzās senāko periodu celtnēm (Pulvertornis, kazemāti pie Rīgas vārtiem, pulvera pagrabs Dienvidu kurtīnē), vairākas būves ir no 18., 19.gs (Garnizona baznīcas tornis, kazemātu fasādes). Hronoloģisko ietvaru plašums jāatspoguļo ekspozīcijā, neaizmirstot arī cietokšņa jaunāko laiku vēsturi – 20.gs. 2.pusi.
   2. Arhitektūras piemineklis jāuztur sakoptā stāvoklī un tā uzturēšanas, kopšanas un remonta darbi jāveic savlaicīgi.
   3. Arhitektūras piemineklis jānodrošina pret bojāšanos (stāvokļa pasliktināšanos), ko izraisa ārēji apstākļi, piemēram, mitrums, sals u.c. klimatiskā iedarbība.
   4. Arhitektūras piemineklī un tā tuvumā nav pieļaujams izvietot eksplozīvas, ugunsnedrošas, ķīmiski aktīvas vai citas vielas, kas var apdraudēt Arhitektūras pieminekli, kā arī iekārtas, kas izraisa vibrāciju, un vidi degradējošas materiālu krautuves. Arhitektūras piemineklī nodrošināma ugunsdrošība.
   5. Arhitektūras piemineklī nav pieļaujama tāda saimnieciskā darbība, kas var apdraudēt tā saglabāšanu. Nosakot Arhitektūras pieminekļa izmantošanas veidu, jāņem vērā Arhitektūras pieminekļa funkcijas atbilstība sākotnējai, kā arī Arhitektūras pieminekļa saglabājamās vērtības (skatīt 8. punktu).
   6. Pirms konservācijas, restaurācijas, remonta, rekonstrukcijas vai citu darbu projekta izstrādes jāveic Arhitektūras pieminekļa arhitektoniski – mākslinieciskā inventarizācija vai izpēte. Ja izpēti paredzēts veikt ar metodēm, kas var pārveidot Arhitektūras pieminekli (piemēram, zondāžas), izpētes darbiem jāsaņem rakstiska Pārvaldes atļauja normatīvajos aktos noteiktajā kārtībā.
   7. Pirms konservācijas, restaurācijas, remonta, rekonstrukcijas vai pārbūves darbu uzsākšanas īpašnieka pienākums ir saņemt rakstisku Pārvaldes atļauju normatīvajos aktos noteiktajā kārtībā.
   8. Arhitektūras pieminekļa kopšanai, uzturēšanai un citai saimnieciskai darbībai, kas tiek veikta, izmantojot oriģinālam atbilstošus materiālus un tehnoloģiju, Arhitektūras pieminekli nepārveido un nesamazina tā kultūrvēsturisko vērtību, nav nepieciešama īpaša Pārvaldes atļauja. 10 dienas pirms šādu darbu uzsākšanas par tiem rakstiski jāinformē Pārvalde.
   9. Īpašnieka pienākums ir rakstiski informēt Pārvaldi par nodomu atsavināt Arhitektūras pieminekli (vai tā daļu). Atsavināšana var notikt, ja Pārvaldes Rīgas reģionālās nodaļas inspektors ir apsekojis Arhitektūras pieminekli un nākamais tā īpašnieks ir iepazīstināts ar Norādījumiem par Arhitektūras pieminekļa izmantošanu un saglabāšanu.
   10. Nav pieļaujama Arhitektūras pieminekļa atsevišķu daļu atsavināšana, kā arī zemes sadalīšana, ja tādējādi tiek apdraudēta Arhitektūras pieminekļa saglabāšana, par ko Pārvalde sniedz rakstisku atzinumu.
   11. Īpašnieka pienākums ir nekavējoties informēt Pārvaldi pār bojājumiem, kas radušies Arhitektūras piemineklim, kā arī nodrošināt Pārvaldes amatpersonām (darbiniekiem) pieeju Arhitektūras piemineklim tā apsekošanai un saglabātības stāvokļa pārbaudīšanai, iepriekš savstarpēji saskaņotā laikā
   12. Ja veicot darījumu ar Arhitektūras pieminekli, tiek konstatētas neparasta vai aizdomīga darījuma pazīmes, Arhitektūras pieminekļa īpašniekam ir pienākums ne vēlāk kā nākamajā dienā par to ziņot Finanšu izlūkošanas dienestam.
   13. Arhitektūras pieminekļa teritorijā nav pieļaujama jaunu ēku būvniecība, izņemot vēsturiskajai plānojuma struktūrai nozīmīgu zudušu ēku atjaunošana, kā arī, ja pamatoti nepieciešamas vides raksturam atbilstošas neliela apjoma jaunas ēkas vienotai ansambļa uzturēšanai. Paredzot jaunu objektu būvniecību, un līdz ar to jaunu materiālu īpatsvaru vēsturiskajā vidē – cietokšņa teritorijā, koncepcijas projektā jāizvērtē balanss starp “jauno” un “veco”.
   14. Vēsturisko apjomu remontu darbos jāizmanto analogus materiālus, tas attiecināms gan uz javām, gan būvmateriāliem, gan apmetumiem un krāsām.
   15. Sakārtojot lietus notekūdeņu sistēmu, novadāmais lietus ūdens jānovada vismaz 2m attālumā no ēkas.
   16. Telpās maksimāli jāsaglabā esošā dabiskā vēdināšanas sistēma.
   17. Ansamblī nodrošināma vienota vides un ēku kopšana un uzturēšana, vides iekārtojuma elementi. Pieļaujama vidē iederīgu jaunu ar tūrismu un atpūtu saistītu vides elementu uzstādīšana.
   18. Nav pieļaujamai nesaskaņotu apstādījumu veidošana un zemes reljefa izmainīšana, izņemot, ja tiek rekonstruēts kāds no sākotnējiem būvperiodiem, un ir saņemta rakstiska Pārvaldes darbu atļauja normatīvajos aktos noteiktajā kārtībā.

Šis lēmums stājas spēkā ar tā paziņošanu adresātam un viena mēneša laikā to var apstrīdēt ar iesniegumu Nacionālās kultūras mantojuma pārvaldes vadītājam (Mazā Pils iela 17/19, Rīga, LV-1050).

*Papildus informācijas nepieciešamības gadījumā, lūdzam sazināties ar Pārvaldes Rīgas reģionālo nodaļu (tālr. 67213757 vai 66164796, e-pasts: riga@mantojums.lv).*

*Šajos norādījumos minēto likumu un Ministru kabineta noteikumu teksts pieejams interneta vietnē* [*www.likumi.lv*](http://www.likumi.lv) *.*

Rīgas reģionālās nodaļas vadītāja (paraksts\*) Ināra Bula

\*Dokuments ir parakstīts ar drošu elektronisko parakstu

Ieva Marta 66164796, 28369745

ieva.marta@mantojums.lv


Grafiskais pielikums

***Norādījumiem***

*par valsts nozīmes arhitektūras pieminekļa*

***“Daugavgrīvas cietokšņa apbūve”***

*(valsts aizsardzības Nr. 6606)*

*izmantošanu un saglabāšanu*